****



**HRVATSKI NOGOMETNI SAVEZ**

**NOGOMETNI SAVEZ ZAGREBAČKE ŽUPANIJE**

**Nogometni savez Velika Gorica**

**Liga veterana**

***tel. 01/6265-237, tel, fax: 01/6265-236***

***e-mail: tajnik@nsvg.hr***

|  |  |
| --- | --- |
| Velika Gorica, 13.08.2019. god. | Broj: V-1 2019/20. |

**GLASILO**

**VG VETERANA**

****

**Sadržaj :**

**- Obavijesti**

**- Raspored za jesen 2019.**

**- Propozicije natjecanja**

**- Podaci voditelja**

**- Prijava za natjecanje**

**Izdaje: NOGOMETNI SAVEZ VELIKA GORICA**

**GAJEVA 25, 10410 VELIKA GORICA**

**IBAN: HR6723600001101401378, ZABA**

**HR7423400091110806134, PBZ**

**OIB: 12001227058**

**Obradio: Zlatko Petrac**

BI POČELI!

Na početku ovogodišnje priče zahvalio bih se svima koji su došli u Obrezinu na Plenum voditelja veterana. Po mojem skromnom mišljenju bio je to pun pogodak, taj Plenum. Hvala Doku koji se bogovski potrudio da oko organizacije Plenuma, dečkima ništa nije nedostajalo, imali smo čak i previše nekih stvari. Recimo vrućine i sparine. Ali na to ne možemo utjecati.

U kvalitetnom razgovoru i diskusiji koje so tamo vodili iskristalizirala se priča kakvu bi htjeli imati ove sezone u veteranskom nogoloptanju na velikim terenima. Pa da počnemo sa zaključcima Plenuma kako bi još jednom utvrdili gradivo:

* Primljena su 3 nova člana u naše veteransko društvo: Lomnica, Lukavec i Vukovina, tako da Liga sada broji 16 članova;
* Igra je dvostruki bod sistem, svaki sa svakim, do sredine studenog;
* Moramo pisati zapisnike o utakmicama, što je i normalno, ali ponekad i nije bilo normalno;
* Igrači u zapisnik moraju biti upisani pod brojem koji imaju na dresu, logički;
* Paziti na registracije svojih igrača;
* Klizeći start na igrača i loptu u posjedu igrača i dalje je kažnjiv prekršajem;
* I dalje sudi jedan sudac jer si ne možemo priuštiti tri radi financija, ali ako netko želi tri suca na svojoj tekmi, mora to i financijski popratiti;
* Žuti i crveni kartoni se, naravno, upisuju u zapisnik;
* Nakon crvenog kartona momčad igra s igračem manje, logički;
* Pripremati se za preregistraciju nakon Nove godine;
* Pripremati se za pisanje zapisnika u sustavu COMET nakon Nove godine;
* U slučaju odgode utakmice, odmah treba javiti i termin odigravanja odgođene utakmice, inače to određuje Povjerenik;
* Sve tekme iz jeseni moraju biti odigrane prije nastavka u proljeće;
* Prijavljivanje ekipe koja nije došla na utakmicu Disciplinskom sucu;
* Pomoći našim prijateljima iz Obrezine povodom županijskog i državnog prvenstva veterana;
* Sve promjene voditelja i promjene termina javljati mailom da ostane trag iza toga, jer u telefonskom razgovoru, ako se to odmah ne zapiše, vrlo brzo se zaboravi;
* ……………….

Valjda nismo ništa važnoga zaboravili. Ako jesmo, javite da i to dopišemo.

Prvenstvo nam rano počinje da bi rano i završili. To nikome ne paše, dečki su još po godišnjim odmorima, ali Liga je duga i zato smo svi jednaki u tome. Imamo hebački ritam, na početku u 10 dana odigrati 4 kola, to ni Liga prvaka nemre. Ipak vjerujem u naše veterane da će se stvari odvijati normalno, bez pretjerane nervoze i sa željom da naš Disciplinski sudac uopće nema posla. Novim ekipama, Lomnica, Lukavec i Vukovina želim da što prije obave papirnate stvari oko prijava za igranje, da se kvalitetno uklope u naš sistem događanja, što ne sumnjam da će kvalitetno uspjeti, a na kraju svima nama želim puno zdravlja, sreće, radosti i veselja, mnogo prolivenog znoja, mnogo potrošenih osvježavajućih napitaka i puuuuuno klope potrošene u zajedničkom druženju.

Molim voditelje koji još nisu napisali Prijavu za natjecanje da to naprave što prije. To ne bi trebao biti nikakav problem, obrazac je u prilogu Glasila i samo popuniti prazne kolone i poslati Povjereniku.

Idemo!

NOGOMETNI SAVEZ VELIKA GORICA

LIGA VETERANA

****

**RASPORED IGRANJA VETERANA**

**JESEN 2019.**

|  |  |  |  |
| --- | --- | --- | --- |
| Broj | Momčad | Broj | Momčad |
| **1** | **MRACLIN** | **9** | **GRADIĆI** |
| **2** | **DINAMO** | **10** | **LEKENIK** |
| **3** | **HRUŠEVEC** | **11** | **GORICA** |
| **4** | **VATROGASAC** | **12** | **KLAS** |
| **5** | **BUNA** | **13** | **VG BOYS** |
| **6** | **LUKAVEC** | **14** | **MLADOST** |
| **7** | **LOMNICA** | **15** | **MLAKA** |
| **8** | **KURILOVEC** | **16** | **VUKOVINA** |
|  |  |  |  |

|  |  |  |  |  |
| --- | --- | --- | --- | --- |
| **1. KOLO** | **23.08. PETAK** | **18,00 sati** |  |  |
| PET | MRACLIN | VUKOVINA |  |  |
| PET | DINAMO | MLAKA |  |  |
| PET | HRUŠEVEC | MLADOST |  |  |
| PET | VATROGASAC | VG BOYS |  |  |
| **PET\*\*\*** | **KLAS** | **BUNA** |  |  |
| PET | LUKAVEC | GORICA |  |  |
| PET | LOMNICA | LEKENIK |  |  |
| PET | KURILOVEC | GRADIĆI |  |  |

|  |  |  |  |  |
| --- | --- | --- | --- | --- |
| **2. KOLO** | **26.08. PON** | **18,00 sati** |  |  |
| PON | VUKOVINA | GRADIĆI |  |  |
| PON | LEKENIK | KURILOVEC |  |  |
| PON | GORICA | LOMNICA |  |  |
| PON | KLAS | LUKAVEC |  |  |
| PON | VG BOYS | BUNA |  |  |
| PON | MLADOST | VATROGASAC |  |  |
| PON | MLAKA | HRUŠEVEC |  |  |
| PON | MRACLIN | DINAMO |  |  |

|  |  |  |  |  |
| --- | --- | --- | --- | --- |
| **3. KOLO** | **30.08. PETAK** | **18,00 sati** |  |  |
| PET | DINAMO | VUKOVINA |  |  |
| PET | HRUŠEVEC | MRACLIN |  |  |
| PET | VATROGASAC | MLAKA |  |  |
| PET | BUNA | MLADOST |  |  |
| PET | LUKAVEC | VG BOYS |  |  |
| PET | LOMNICA | KLAS |  |  |
| PET | KURILOVEC | GORICA |  |  |
| PET | GRADIĆI | LEKENIK |  |  |

|  |  |  |  |  |
| --- | --- | --- | --- | --- |
| **4. KOLO** | **02.09. PON** | **18,00 sati** |  |  |
| PON | VUKOVINA | LEKENIK |  |  |
| PON | GORICA | GRADIĆI |  |  |
| PON | KLAS | KURILOVEC |  |  |
| PON | VG BOYS | LOMNICA |  |  |
| PON | MLADOST | LUKAVEC |  |  |
| PON | MLAKA | BUNA |  |  |
| PON | MRACLIN | VATROGASAC |  |  |
| PON | DINAMO | HRUŠEVEC |  |  |

|  |  |  |  |  |
| --- | --- | --- | --- | --- |
| **5. KOLO** | **06.09. i 09.09.** | **18,00 sati** |  |  |
| PET | HRUŠEVEC | VUKOVINA |  |  |
| PET | VATROGASAC | DINAMO |  |  |
| PET | BUNA | MRACLIN |  |  |
| PET | LUKAVEC | MLAKA |  |  |
| PET | LOMNICA | MLADOST |  |  |
| PET | KURILOVEC | VG BOYS |  |  |
| PON,09.09 | GRADIĆI | KLAS |  |  |
| PON,09.09 | LEKENIK | GORICA |  |  |

|  |  |  |  |  |
| --- | --- | --- | --- | --- |
| **6. KOLO** | **13. 09. I 16.09.** | **17,30 sati** |  |  |
| PET | VUKOVINA | GORICA |  |  |
| PET | MRACLIN | LUKAVEC |  |  |
| PET | DINAMO | BUNA |  |  |
| PET | HRUŠEVEC | VATROGASAC |  |  |
| PON,16.09 | KLAS | LEKENIK |  |  |
| PON,16.09 | VG BOYS | GRADIĆI |  |  |
| **PON,16.09** | **MLADOST** | **KURILOVEC** | **\*\*** |  |
| PON,16.09 | MLAKA | LOMNICA |  |  |
| **7. KOLO** | **20.09. i 23.09.** | **17,30 sati** |  |  |
| PET | VATROGASAC | VUKOVINA |  |  |
| PET | BUNA | HRUŠEVEC |  |  |
| PET | LUKAVEC | DINAMO |  |  |
| PET | LOMNICA | MRACLIN |  |  |
| PET | KURILOVEC | MLAKA |  |  |
| PON,03.09 | GRADIĆI | MLADOST |  |  |
| PON,23.09 | LEKENIK | VG BOYS |  |  |
| PON,23.09 | GORICA | KLAS |  |  |

|  |  |  |  |  |
| --- | --- | --- | --- | --- |
| **8. KOLO** | **27.09. i 30.09.** | **17,30 sati** |  |  |
| PET | VUKOVINA | KLAS |  |  |
| PET | MRACLIN | KURILOVEC |  |  |
| PET | DINAMO | LOMNICA |  |  |
| PET | HRUŠEVEC | LUKVEC |  |  |
| PET | VATROGASAC | BUNA |  |  |
| PON,30.09 | VG BOYS | GORICA |  |  |
| **PON,30.09** | **MLADOST** | **LEKENIK** | **\*\*** |  |
| PON,30.09 | MLAKA | GRADIČI |  |  |

|  |  |  |  |  |
| --- | --- | --- | --- | --- |
| **9. KOLO** | **04.10. i 07.10.** | **17,00 sati** |  |  |
| PET | BUNA | VUKOVINA |  |  |
| PET | LUKAVEC | VATROGASAC |  |  |
| PET | LOMNICA | HRUŠEVEC |  |  |
| PET | KURILOVEC | DINAMO |  |  |
| PON,07.10 | GRADIĆI | MRACLIN |  |  |
| PON,07.10 | LEKENIK | MLAKA |  |  |
| **PON,07.10** | **GORICA** | **MLADOST** | **\*\*** |  |
| PON,07.10 | KLAS | VG BOYS |  |  |

|  |  |  |  |  |
| --- | --- | --- | --- | --- |
| **10. KOLO** | **11.10. i 14.10.** | **17,00 sati** |  |  |
| PET | VUKOVINA | VG BOYS |  |  |
| PET | MRACLIN | LEKENIK |  |  |
| PET | DINAMO | GRADIĆI |  |  |
| PET | HRUŠEVEC | KURILVOEC |  |  |
| PET | VATROGASAC | LOMNICA |  |  |
| PET | BUNA | LUKAVEC |  |  |
| PON,14.10 | MLADOST | KLAS |  |  |
| PON,14.10 | MLAKA | GORICA |  |  |

|  |  |  |  |  |
| --- | --- | --- | --- | --- |
| **11. KOLO** | **18.10. i 21.10.** | **17,00 sati** |  |  |
| PET | LOMNICA | VUKOVINA |  |  |
| PET | LUKAVEC | BUNA |  |  |
| PET | KURILOVEC | VATROGASAC |  |  |
| PON,21.10. | GRADIĆI | HRUŠEVEC |  |  |
| PON,21.10. | LEKENIK | DINAMO |  |  |
| PON,21.10. | GORICA | MRACLIN |  |  |
| PON,21.10. | KLAS | MLAKA |  |  |
| PON,21.10. | VG BOYS | MLADOST |  |  |

|  |  |  |  |  |
| --- | --- | --- | --- | --- |
| **12. KOLO** | **25.10. i 28.10.** | **16,30** |  |  |
| PET | VUKOVINA | MLADOST |  |  |
| PET | MRACLIN | KLAS |  |  |
| PET | DINAMO | GORICA |  |  |
| PET | HRUŠEVEC | LEKENIK |  |  |
| PET | VATROGASAC | GRADIĆI |  |  |
| PET | BUNA | KURILOVEC |  |  |
| PET | LUKAVEC | LOMNICA |  |  |
| PON,28.10 | MLAKA | VG BOYS |  |  |
| **13. KOLO** | **04.11.** | **16,00** |  |  |
| **PON\*\*** | **LOMNICA** | **VUKOVINA** |  | **01.11. SVI SVETI** |
| **PON\*\*** | **KURILOVEC** | **LUKAVEC** |  | **01.11. SVI SVETI** |
| PON | GRADIĆI | BUNA |  |  |
| PON | LEKENIK | VATROGASAC |  |  |
| PON | GORICA | HRUŠEVEC |  |  |
| PON | KLAS | DINAMO |  |  |
| PON | VG BOYS | MRACLIN |  |  |
| PON | MLADOST | MLAKA |  |  |

|  |  |  |  |  |
| --- | --- | --- | --- | --- |
| **14. KOLO** | **08.11.** | **16,00** |  |  |
| PET | VUKOVINA | MLAKA |  |  |
| PET | MRACLIN | MLADOST |  |  |
| PET | DINAMO | VG BOYS |  |  |
| PET | HRUŠEVEC | KLAS |  |  |
| PET | VATROGASAC | GORICA |  |  |
| PET | BUNA | LEKENIK |  |  |
| PET | LUKAVEC | GRADIĆI |  |  |
| PET | LOMNICA | KURILOVEC |  |  |

|  |  |  |  |  |
| --- | --- | --- | --- | --- |
| **15. KOLO** | **11.11.** | **16,00** |  |  |
| **PON \*\*** | **KURILOVEC** | **VUKOVINA** |  |  |
| PON | GRADIĆI | LOMNICA |  |  |
| PON | LEKENIK | LUKAVEC |  |  |
| PON | GORICA | BUNA |  |  |
| PON | KLAS | VATROGASAC |  |  |
| PON | VG BOYS | HRUŠEVEC |  |  |
| PON | MLADOST | DINAMO |  |  |
| PON | MLAKA | MRACLIN |  |  |

**POJAŠNJENJA \*\*\***

* **1. Kolo KLAS-BUNA: na igralištu Bune je završnica kampa NS VG po programu Instruktora nogometa**
* **6. Kolo MLADOST-KURILOVEC: Mladost 19.09. igra 1. utakmicu županijskog prvenstva**
* **8. Kolo: MLADOST-LEKENIK: Mladost je na Državnom prvenstvu veterana**
* **9. Kolo: GORICA-MLADOST: Mladost 11.10. igra 2. utakmicu županijskog prvenstva**
* **13. Kolo LOMNICA-VUKOVINA i KURILOVEC-LUKAVEC: u petak su Svi sveti**
* **15. Kolo KURILOVEC-VUKOVINA: sa željom da ranije završimo dok još „ima“ koliko-toliko dana i da ne gubimo još jedan tjedan.**

**Za sve utakmice moguć je dogovor voditelja momčadi kad bi utakmicu odigrali, pogotovo na kraju prvenstva kad su dani puno kraći.**

**Kod dogovora o odgodi utakmice treba Povjereniku odmah javiti dan, mjesto i vrijeme igranja.**

**Ako odgodite utakmicu, a niste dogovorili kada će se igrati, Povjerenik odlučuje o vremenu igranja utakmice.**

**Ako bi postojala želja i dogovor voditelja za prebacivanjem na proljeće, odgođene utakmice MORAJU se odigrati PRIJE nastavka proljetnog dijela.**

**NOGOMETNI SAVEZ ZAGREBAČKE ŽUPANIJE**

**NOGOMETNI SAVEZ VELIKA GORICA**

**LIGA VETERANA**

Sukladno članku 33. Pravilnika nogometnog saveza Velika Gorica, članka 24. Statuta NSZŽ-e i članka 9. Pravilnika o nogometnim natjecanjima HNS-a, Izvršni odbor Skupštine nogometnog saveza Velika Gorica na sjednici održanoj dana \_\_\_\_\_\_\_\_\_\_\_\_2019.\_ godine donio je:

PRAVILNIK O NOGOMETNIM NATJECANJIMA LIGE VETERANA NS VELIKA GORICA U 2019/20. GODINI

Članak 1.

Pravo sudjelovanja u nogometnom natjecanju Lige veterana Nogometnog saveza Velika Gorica u sezoni 2019/20. Ima16 klubova s područja Nogometnog središta Velika Gorica, a i šire, s tim da su uredno prijavljeni u Ligi veterana Nogometnog središta Velika Gorica.

Članak 2.

Tijela za provođenje natjecanja su:

* Povjerenik za natjecanje, a u slučaju njegove spriječenosti zamjenjuje ga zamjenik;
* Povjerenik za suđenje, a u slučaju njegove spriječenosti zamjenjuje ga zamjenik;
* Poslove disciplinskog suca za potrebe Lige veterana obavljati će disciplinski sudac NS Velika Gorica.

Članak 3.

Liga veterana Nogometnog središta Velika Gorice ima pečat okruglog oblika s logotipom lopte u sredini i tekstom Liga veterana Velika Gorica.

Članak 4.

Sjedište Lige veterana Nogometnog saveza Velika Gorica je u Velikoj Gorici, Ljudevita Gaja 25.

Članak 5.

Natjecanje u Ligi veterana Nogometnog središta Velika Gorica vodi Povjerenik za natjecanje. Povjerenik za natjecanje u svom radu primjenjuje propise iz nogometne igre regulirano Pravilima nogometne igre, Pravilnikom o nogometnim natjecanjima i Disciplinskim pravilnikom HNS-a.

Članak 6.

Natjecateljska godina 2019/20. u Ligi veterana NS Velika Gorica odvijat će se u sezoni jesen 2019.

i proljeće 2020. godine. Početak i završetak jesenskog i proljetnog dijela natjecanja regulirano je Odlukom o kalendaru natjecanja u Ligi veterana NS Velika Gorica u 2019/20. godini.

Članak 7.

Momčadi odigravaju prvenstvene nogometne utakmice kao domaćin na igralištu koje je prijavljeno prije početka natjecanja. Igralište mora biti registrirano od strane Komisije za registraciju igrališta NS Velika Gorica.

Članak 8.

Kalendar natjecanja utvrđuje se na IO NS VG, dok dan i vrijeme odigravanja prvenstvenih ili kup utakmica donosi povjerenik za natjecanje. Ukoliko se utakmica ne može odigrati prema rasporedu zbog više sile (potres, poplava, požar i sl.) onda se utakmica automatski odgađa, a Povjerenik za natjecanje odredit će novi termin za odigravanje utakmice.

U slučaju odgode utakmice iz opravdanih razloga klubovi su dužni da se pismeno sporazume i o tome obavijeste povjerenika za natjecanje najmanje 5 (pet) dana prije odigravanja utakmice, a povjerenik za natjecanje odredit će novi termin za odigravanje utakmice.

Članak 9.

Nogometne utakmice traju 80 minuta (2x40) sa pauzom u poluvremenu u trajanju od 5-10 minuta.

Članak 10.

Nastupiti na prvenstvenoj ili kup utakmici mogu svi igrači koji su prije početka utakmice upisani u zapisnik.

Za Ligu veterana Nogometnog središta Velika Gorica mogu nastupiti igrači koji u natjecateljskoj godini (do **30.06.2020.**) navršavaju trideset i tri (33 ) godine, i stariji.

Članak 11.

Za momčad Lige veterana Nogometnog središta Velika Gorica mogu nastupiti igrači koji su pravilno registrirani prema Odluci o načinu registracije igrača i momčadi za Ligu veterana NS Velika Gorica u natjecateljskoj 2019/20. godini.

Članak 12.

Momčad u kojoj nastupi igrač koji je dao pogrešne podatke za registraciju gubi utakmicu par forfe

3-0, a protiv igrača i kluba pokreće se disciplinski postupak.

Članak 13.

Pravo nastupa na prvenstvenoj utakmici imaju igrači koji imaju ispravnu registraciju s uplaćenom članarinom, te upisanim liječničkim pregledom.

Liječnički pregled može se obaviti u ordinaciji opće prakse. Liječnički pregled vrijedi šest mjeseci.

Na prvenstvenim utakmicama veterana mogu se zamijeniti u jednoj momčadi svi igrači upisani u zapisnik, a zamijenjeni igrač može ponovo uči u igru (dozvoljena „leteća“ izmjena).

Klizeći start na igrača i na loptu u igrajućem prostoru oko igrača, cca 0,5 m, nije dozvoljen.

Članak 14.

Za organizaciju utakmice odgovorna je ona momčad koja je domaćin i dužna je:

* pripremiti igralište po pravilima nogometne igre;
* osigurati čiste svlačionice sa hladnom i toplom vodom za gostujuću momčad;
* osigurati svlačionice za suce s tuš kabinom;
* osigurati dovoljan broj obrazaca Zapisnika o utakmici Lige veterana;
* osigurati osvježavajuće piće za igrače obje momčadi i suce;
* isplatiti naknadu sucima po završetku utakmice prema nalogu za suđenje;
* osigurati dresove gostujućoj momčadi, ako su gosti došli s dresovima boje domaćina, a nemaju rezervne dresove.

Neispunjavanje bilo kojeg stavka gore navedenog domaćin podliježe sankcijama Disciplinskog pravilnika HNS-a.

Članak 15.

Zapisnik utakmice ispunjava se na računalu, strojem ili ručno u tri primjerka. Jedan primjerak uručuje se gostujućoj momčadi, drugi ostaje domaćinu, a prvi originalni primjerak dostavlja se u NS Velika Gorica, Ljudevita Gaja 25. Pisanje zapisnika ručno mora biti pisan čitljivo i štampanim slovima.

Članak 16.

Sudac utakmice obnaša dužnost i delegata na utakmici.

Delegat utakmice dužan je prije početka utakmice pregledati sve sportske iskaznice obiju momčadi u prisustvu predstavnika klubova. Sve nepravilnosti delegat je dužan unijeti u zapisnik. Delegat ne može upisati u zapisnik igrača koji nije identificiran prema športskoj iskaznici, a za istoga sumnja da nije igrač sa športske iskaznice. Ukoliko i pored toga na insistiranje predstavnika kluba igrač nastupi na utakmici delegat je dužan da to pismeno konstatira.

Zapisnik s utakmice sudac-delegat je dužan dostaviti u NS Velika Gorica u roku od 24,00 sata nakon završetka utakmice.

Članak 17.

Prvenstvene i kup utakmice Lige veterana NS Velika Gorica sudi jedan ispitan nogometni sudac NS Velika Gorica. Za suca utakmice imenuju se sudac iz redova iskusnijih sudaca. Ukoliko neka momčad želi pomoćne suce na utakmici to mora zatražiti pet (5) dana prije početka utakmice od Povjerenika za suđenje. Takse pomoćnih sudaca plaća momčad koja je tražila pomoćne suce.

U slučaju nedolaska bilo kojeg suca (ako na zahtjev kluba sude 3 suca) primjenjuju se odluke HNS-a Pravilo 5. Pravila nogometne igre HNS-a.

Članak 18.

Sudac utakmice će na odigravanje utakmice pričekati petnaest minuta. Ako se utakmica ne može odigrati sudac razlog neodigravanja konstatira u izvještaju delegata.

Članak 19.

Dan u tjednu za odigravanje utakmice utvrđuje se na Plenumu za svaku momčad i isti se ne može mijenjati.

Članak 20.

Ukoliko neka momčad nema ispravno igralište ili ga uopće nema svoje utakmice igrati će kao domaćin na igralištu protivnika, time da su dužni kao domaćini prirediti igralište i podmiriti troškove čije je igralište i isto tako dužni su podmiriti troškove suca.

Članak 21.

Momčad ima pravo žalbe na regularnost odigrane ili neodigrane utakmice sukladno propisima Pravilnika o nogometnom natjecanju HNS-a.

Žalba se po svim osnovama mora najaviti mailom ili faksom u roku od dva dana, a obrazloženje s dokazom o uplaćenoj taksi dostavlja se u roku od tri dana od dana odigrane utakmice, a u njenom rješavanju primjenjuju se propisi iz Pravilnika o nogometno natjecanju HNS-a.

Članak 22.

Momčad koja tijekom prvenstva neopravdano ne nastupi na više od 3 (tri) prvenstvene utakmice, smatrat će se da je odustao od daljnjeg natjecanja i biti će brisan iz daljnjeg natjecanja Lige veterana NS Velika Gorica.

Članak 23.

Sustav bodovanja i poredak na tablici identičan je sustavu bodovanja i utvrđivanju poretka na tablici regulirano Pravilnikom o nogometnom natjecanju HNS – a.

Članak 24.

Momčad koja osvoji naslov prvaka u Ligi veterana NS Velika Gorica natječe se u daljnjem natjecanju s ostalim prvacima nogometnih središta za prvaka veteranskih momčadi na nivou Nogometnog sveza zagrebačke županije.

Članak 25.

Za malonogometno zimsko natjecanje Lige veterana NS Velika Gorica donose se posebne propozicije natjecanja.

Članak 26.

Pravo tumačenje Pravilnika o nogometnim natjecanjima Lige veterana NS Velika Gorice ima isključivo Izvršni odbor NS Velika Gorica.

Članak 27.

Izmjene i dopune Pravilnika o nogometnom natjecanju Lige veterana NS Velika Gorica provodi se po istom postupku kako je donesen.

Članak 28.

Pravilnik o nogometnom natjecanju Lige veterana NS Velika Gorica stupa na snagu njegovim donošenjem.

PREDSJEDNIK NS VG

Željko Mihalj, s. r.



